કોલાબામાં રવિવારે સવારે 8 વાગ્યાથી લઇને સોમવારે સવારે 8 વાગ્યા સુધીમાં 102 મિમી વરસાદ નોંધાયો છે, વર્લીમાં 63.75 મિમી, ભાંડુપમાં 90.63 મિમી અને વિકરોલીમાં 111.96 મિમી વરસાદ નોંધાયો છે. શહેરની ટ્રાફિક પોલીસ વાહન-વ્યવહાર સામાન્ય કરવા માટે સતત કાર્યરત છે. બીએમસી અનુસાર, છેલ્લા 24 કલાકોમાં ભારે વરસાદને કારણે કેટલીક દુર્ઘટનાઓ પણ ઘટી છે. બીએમસી અનુસાર, 3 સ્થળોએ દિવાલ પડી ભાંગી છે, 16 સ્થળોએ શોર્ટ સર્કિટ થયા છે અને 23 જગ્યાઓએ ભારે વરસાદના કારણે વૃક્ષો ધારાશાયી થયા છે.